Proiect 
PARLAMENTUL REPUBLICII MOLDOVA

LEGE

privind ratificarea Protocolului facultativ la Convenţia
cu privire la drepturile copilului referitor la vînzarea de copii, 
prostituţia şi pornografia infantilă


Parlamentul adoptă prezenta lege organică.

Art.1. – Se ratifică Protocolul facultativ la Convenţia cu privire la drepturile copilului referitor la vînzarea de copii, prostituţia şi pornografia infantilă, adoptat de Adunarea Generală a ONU la 25 mai 2000 (semnat de Republica Moldova la 8 februarie 2002), cu următoarea declaraţie:

Pînă la restabilirea deplină a integrităţii teritoriale a Republicii Moldova, prevederile Protocolului se aplică doar pe teritoriul controlat de autorităţile Republicii Moldova.

Art.2. – Ministerul Afacerilor Interne, Procuratura Generală, Centrul pentru Combaterea Crimelor Economice şi Corupţiei, Ministerul Educaţiei şi Tineretului şi Ministerul Sănătăţii vor întreprinde măsurile necesare în vederea realizării prevederilor Protocolului menţionat.
Art.3. – Procuratura Generală, Centrul pentru Combaterea Crimelor Economice şi Corupţiei, Ministerul Educaţiei şi Tineretului şi Ministerul Sănătăţii vor prezenta semestrial Ministerului Afacerilor Interne rapoartele detaliate privind realizarea prevederilor sus-numitului Protocol. 
Art.4. – Ministerul Afacerilor Interne va elabora şi va remite Ministerului Afacerilor Externe şi Integrării Europene raportul generalizat privind realizarea prevederilor Protocolului nominalizat, care ulterior va fi remis Comitetului pentru Drepturile Copilului.

Art.5. – Ministerul Afacerilor Externe şi Integrării Europene va pregăti şi va asigura remiterea instrumentului de ratificare depozitarului Protocolului în cauză.

Art.6. – Prezenta lege intră în vigoare la data publicării.

Preşedintele Parlamentului
